
Plāna projekts "Cilvēkkapitāla attīstības rīcības plāns 2026.–2027. gadam"

· 1. Pieņemt iesniegto Cilvēkkapitāla attīstības rīcības plāna 2026. – 2027. gadam projektu.
· 2. Valsts kancelejai sagatavot rīkojuma projektu parakstīšanai.
· 3. Ekonomikas ministrijai, sadarbībā ar Izglītības un zinātnes ministriju un Labklājības ministriju, uzsākt vienota cilvēkkapitāla attīstības pārvaldības modeļa nodarbinātības veicināšanai ieviešanu atbilstoši Cilvēkkapitāla attīstības rīcības plānam 2026.–2027. gadam, līdz 2026.gada 31.martam identificēt ministriju funkcijas cilvēkkapitāla attīstības atbalsta pasākumu nodrošināšanā atbilstoši izstrādātajam pārvaldības modelim. Atbilstoši pārvaldības modelim nepieciešamības gadījumā sagatavot grozījumus attiecīgajos normatīvajos aktos.
· 4. Ekonomikas ministrijai sadarbībā ar Izglītības un zinātnes ministriju, Labklājības ministriju, Viedās administrācijas un reģionālās attīstības ministriju līdz 2026.gada 30.aprīlim nodrošināt IT prasmju pārvaldības platformu (NVA, VIAA) izvērtēšanu, lai veidotu integrētu procesu izglītības pakalpojumu sniedzējiem,  vienotu pieteikšanās punktu pieaugušo mērķa grupām un nodrošinātu sistēmu sadarbību un datu apmaiņu.
· 5. Ekonomikas ministrijai, balstoties uz valsts ekonomikas attīstības prioritātēm, līdz 2026.gada 15.maijam sagatavot darba tirgus prognozes un datos balstītu nozaru vajadzību pasūtījumu cilvēkkapitāla attīstībai.
· 6. Izglītības un zinātnes ministrijai sadarbībā ar Labklājības ministriju un Ekonomikas ministriju izstrādāt principus izglītības pakalpojumu sniedzēju un mācību piedāvājuma atlasei publiskā finansējuma ietvaros, atbilstoši izstrādātajam cilvēkkapitāla attīstības pārvaldības modelim nodarbinātības veicināšanai un ziņot Cilvēkkapitāla attīstības padomei līdz 2026. gada 30.jūnijam.
· 7. Ekonomikas ministrijai līdz 2026.gada 30.septembrim izstrādāt monitoringa ietvaru,  pastāvīgi analizējot publiskā finansējuma izlietojuma efektivitāti un atbilstību noteiktajām prioritātēm, novērtējot valsts ieguldījumu ekonomisko atdevi cilvēkkapitāla attīstībā un regulāri informēt Cilvēkkapitāla attīstības padomi.
· 8. Nodarbinātības valsts aģentūrai sagatavot ziņojumu Cilvēkkapitāla attīstības padomei par karjeras konsultāciju nodrošinājumu un aktīvās nodarbinātības pasākumu efektivitāti, lai veicinātu iedzīvotāju konkurētspēju darba tirgū un sekmētu uzņēmējdarbību.
· 9. Lai sekmētu vienotu cilvēkkapitāla attīstības koordināciju, visām ministrijām plānotās cilvēkkapitāla attīstības aktivitātes, tai skaitā Eiropas Savienības finansējuma ietvaros, saskaņot Cilvēkkapitāla attīstības padomē un regulāri informēt par īstenošanas progresu.
· 10. Ekonomikas ministrijai sadarbībā ar sociālajiem partneriem, iesaistot citas ministrijas un institūcijas, 2026. gadā uzsākt cilvēkkapitāla attīstības stratēģijas izstrādi.

